open-index/open-wikipedia-markdown huggingface dataset:
Herbrand Larsen

**Herbrand Larsen** (født 1973) er en norsk musiker, produsent og lydtekniker fra Nesbyen. Han var medlem av metallbandet Enslaved fra 2004 til 2016, og spilte i rockebandet Audrey Horne fra 2002 til 2007. Larsen er mest kjent for sitt samarbeid med band i metal- og rock-sjangrene, men han har også samarbeidet med artister innenfor pop, folk og ambient. Han har vunnet fem Spellemannspriser, fire med Enslaved og en med Audrey Horne. Larsen driver Conclave & Earshot Studio i Bergen, og er lærer i lyd- og musikkproduksjon ved Noroff.

## Historikk
Larsen har siden 90-tallet vært aktiv som produsent og lydtekniker. I 2002 ble han med i rockebandet Audrey Horne som keyboardist. Han spilte på bandets debutalbum *[[No Hay Banda]]* i 2005, som fikk tildelt Spellemannprisen innen kategorien Metal det samme året. Like før Audrey Horne skulle begynne med innspillingen av sitt andre album, *[[Le Fol]]*, i 2007, forlot Larsen bandet, men har i ettertid medvirket som produsent og lydtekniker på flere av bandets album. 

I 2004 ble Larsen medlem av ekstremmetal bandet Enslaved som keyboardist og vokalist, etter å ha bidratt som lydtekniker på deres to foregående album. Larsen ga ut seks album med bandet før han sluttet i 2016. I løpet av Larsens tid i Enslaved mottok bandet Spellemannprisen i 2004, 2006, 2008 og 2010. Han har senere fokusert på å produsere andre artister og undervise i lyd- og musikkproduksjon ved Noroff i Bergen.

Larsen har vært i et forhold med NRK-programlederen Øyvor Bakke siden 2004. En av hans favorittserier er David Lynch-serien *[[Twin Peaks]]*.

## Diskografi

### Enslaved
**Studioalbum**
* *[[Isa (Enslaved-album)|Isa]]* (2004)
* *[[Ruun]]* (2006)
* *[[Vertebrae]]* (2008)
* *Axioma Ethica Odini* (2010)
* *RIITIIR* (2012)
* *In Times* (2015) 
**Live-album**

* *Roadburn Live* (2017)

**EP-er**

* *The Sleeping Gods* (2011)
* *Thorn* (2011)

### Audrey Horne
**Studioalbum**
* *[[No Hay Banda]]* (2005)
**EP-er**

* *[[Confessions & Alcohol]]* (2005)

### Produksjon- og låtskriverkrediteringer

### Instrumental- og vokalbidrag

## Referanser


## Eksterne lenker
* 
* Enslaved offisiell nettside
* profil på Groove.no
Natalja Prikostsjikova

**Natalja Viktorovna Prikostsjikova** (*[[russisk]]:Наталья Викторовна Приказчикова*) (født 1968) er en tidligere sovjetisk skiskytter. Under VM i skiskyting 1989 i Feistritz var hun med på Sovjets lag som vant både 3 x 7,5 km stafett og lagkonkurransen. I samme mesterskap tok hun bronsemedaljen på 7,5 km.

## Eksterne lenker
*
Red Stripe

**Red Stripe** er et jamaicansk ølmerke. Det er av typen lager og har en lys, gyllen farge. Det har en alkoholprosent på 4,7. Logoen er en rød diagonal stripe.

Ølet produseres av bryggeriet Desnoes & Geddes. Det ble grunnlagt i 1918, og produserte bare mineralvann fram til Red Stripe ble lansert i 1928. I begynnelsen var det av typen ale, men ble i 1938 bytta ut med dagens lyse variant. Red Stripe eksporteres til en rekke land, inkludert Norge.

## Referanser
Quilmes (øl)

**Quilmes** er et argentinsk øl. Det brygges i byen Quilmes, som det har fått navnet sitt fra. Det blei lansert i 1888, da bryggeriet Cervecería y Maltería Quilmes blei grunnlagt av den tyske innvandreren Otto Bemberg. Quilmes er i dag Argentinas mest solgte ølmerke, og eksporteres til en rekke land. Den mest solgte varianten er av typen lager, og har en alkoholprosent på 4,9. Det er gyllent og klart, med en svak maltsmak.

Quilmes' etikett er blå med en hvit diagonal stripe, inspirert av Argentinas flagg.

## Eksterne lenker
*
Quilmes

:*For ølmerket, se [[Quilmes (øl)]].*

**Quilmes** er en by og en kommune i provinsen Buenos Aires i Argentina. Den har rundt 230&nbsp;000 innbyggere. Byen ligger om lag 15 kilometer sør for landets hovedstad Buenos Aires. Quilmes er kjent for å produsere Argentinas mest solgte ølmerke, Quilmes.

## Referanser


## Eksterne lenker
* Quilmes kommunes offisielle hjemmeside
Stanislav Volzjentsev

**Stanislav Valentinovitsj Volzjentsev** (russisk: Станислав Валентинович Волженцев; født 28. oktober 1985 i Orsk i Orenburg oblast) er en russisk langrennsløper. Hans internasjonale gjennombrudd kom like før VM i Oslo 2011. Han kom på 4.-plass i det siste verdenscuprennet før VM, på 15 km klassisk i Drammen. Han kom også på fjerdeplass på 15 km i VM. Denne formtoppen gjorde at Volzjentsev fikk gå 2. etappe for Russland på VM-stafetten. Dette ble ingen suksess. Før hans etappe ledet Russland og Sverige 20 sekunder foran Norge. Etter etappen til Volzjentsev, lå Russland 20 sekunder bak Norge og Sverige.

### Sammenlagtplasseringer i verdenscupen

## Referanser


## Eksterne lenker
*
Svetlana Tsjernousova

**Svetlana Albertovna Tsjernousova** (*[[russisk]]: Светлана Альбертовна Черноусова*) (født 18. september 1970 i Krasnojarsk) er en russisk tidligere skiskytter. Hun var med på Russlands lag som vant 4 x 7,5&nbsp;km stafett under VM i skiskyting 2000 i Oslo, og på Russlands lag som vant 4 x 6&nbsp;km stafett under VM i skiskyting 2003 i Khanty-Mansijsk.

## Referanser


## Eksterne lenker
*
DX-Listeners’ Club

**DX-Listeners’ Club** (**DXLC**) ble etablert i 1955 og var da en av de første organiserte klubbene for DX-ing i Europa. Siden starten har DXLC gitt ut medlemsbladet DX-News, som de første årene kom ut på engelsk ettersom organisasjonen da tok imot medlemmer fra hele kontinentet.

I dag retter DXLC seg mot norske og nordiske DX-ere og medlemsbladet kommer ut på norsk åtte ganger i året i en papirutgave samt en Internett-distribuert pdf-versjon.

Organisasjonen har vel 190 medlemmer.

Høsten 1997 var DXLC arrangører av det årlige nordiske mesterskapet i DXing, «Nordx ‘97».

## Eksterne lenker
* DX-Listeners’ Club
Pierre Van Thielt

**Pierre Van Thielt** var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.

Van Thielt ble olympisk mester to ganger i bueskyting under Sommer-OL 1920 i Antwerpen. Han vant tre medaljer alle i lag, gull på *33 og 50 meter bevegelig fugl* og sølv på *28 meter bevegelig fugl*

## OL-medaljer
*  1920  Antwerpen &ndash;  **Gull** i bueskyting, bevegelig fugl, 33 meter, lagkonkurranse  Belgia
*  1920  Antwerpen &ndash; **Gull** i bueskyting, bevegelig fugl, 50 meter, lagkonkurranse  Belgia
*  1920  Antwerpen &ndash; Sølv i bueskyting, bevegelig fugl, 28 meter, lagkonkurranse  Belgia

## Eksterne lenker
*
Paul Leroy

**Paul Leroy** var en fransk sportsutøver som deltok i de olympiske leker 1920 i Antwerpen, han konkurrerte i bueskyting.

Leroy vant tre olympiske medaljer i bueskyting under Sommer-OL 1920 i Antwerpen. Han var med på de franske lagene som kom på andreplass i lagkonkurransen på *33 meter- og 50 meter bevegelig fugl* og bronse på *28 meter bevegelig fugl*.

## OL-medaljer
*  1920  Antwerpen &ndash;  Sølv i bueskyting, 33 meter bevegelig fugl  Frankrike
*  1920  Antwerpen &ndash; Sølv i bueskyting, 50 meter bevegelig fugl, lag  Frankrike
*  1920  Antwerpen &ndash; Bronse i bueskyting, 28 meter bevegelig fugl, lag  Frankrike

## Eksterne lenker
*
Piazza del Popolo

**Piazza del Popolo** er en stor piazza (plass) nord i Roma.

Piazza del Popolo fikk sin nåværende form i 1816, da arkitekten Giuseppe Valadier omstrukturerte plassen til dagens ovale form. Det er anlagt terrasser i bakken opp mot Pinciohøyden, og ramper forbinder den med piazzaen.

## Se også
* Santa Maria dei Miracoli og Santa Maria di Montesanto

## Eksterne lenker
*
Piazzale Flaminio

**Piazzale Flaminio** er en plass i Roma like utenfor Aurelianusmuren, og er begynnelsen på Via Flaminia. Porta del Popolo på dets sørside knytter den til Piazza del Popolo.

Flaminio-Piazza del Popolo metrostasjon befinner seg her.

På østsiden er den nyklassisistiske propylaea til Villa Borghese, designet av Luigi Canina.

Piazzale Flaminio er delt mellom quartiere Flaminio og quartiere Pinciano.
Pincio

**Pincio** er en av Romas høyder. Pincio lå utenfor det antikke Romas bygrense og regnes ikke som en av de klassiske Romas sju høyder. 

## Eksterne lenker
* 
* Høyder og murer i oldtidens Roma
* Samuel Ball Platner and Thomas Ashby, ''A Topographical Dictionary of Ancient Rome,'' London: Oxford University Press, 1929: Pincius Mons
Giuseppe Valadier

**Giuseppe Valadier** (født 14. april 1762 i Roma, død 1. februar 1839 i Roma) var en italiensk arkitekt og arkeolog.

I overensstemmelse med nyklassisismenens ideal restaurerte Valadier mange av Romas kirker og ga dem en ny fasade, for eksempel *San Pantaleo* (1806), *Santi Apostoli* (1827) og *San Rocco* (1834). Han utførte også en omfattende restaurering av Titusbuen og en omstrukturering av Piazza del Popolo.

## Referanser
Petra Voge

**Petra Voge** (født **Sölter**; 1962) er en tidligere østtysk skiløper. Hun tok bronse på 4&times;5&nbsp;km i 1982 sammen med Barbara Petzold, Veronika Hesse og Carola Anding. Hun deltok også i Vinter-OL 1984 i Sarajevo der var hennes beste plassering en åttendeplass på samme distanse. Hun var tidligere gift med bobkjøreren Ingo Voge.

## Referanser


## Eksterne lenker
*
Georges Trombert

**Georges Trombert** var en fransk fekter som deltok i de olympiske leker 1920 i Antwerpen.

Trombert vant tre olympiske medaljer i fekting under Sommer-OL 1920 i Antwerpen. Han var med på de franske lagene som kom på andreplass i lagkonkurransen i sabel og florett bak Italia. Han var også med på det franske laget som kom på tredjeplass i lagkonkurransen i kårde bak Italia og Belgia

## OL-medaljer
*  1920  Antwerpen - Sølv i fekting, florett lag  Frankrike
*  1920  Antwerpen - Sølv i fekting, sabel lag  Frankrike
*  1920  Antwerpen - Bronse i fekting, kårde lag  Frankrike

## Referanser


## Eksterne lenker
*
Blue Diamond-kriminalsaken

**''Blue Diamond''-kriminalsaken** begynte med at juveler tilhørende den saudiarabiske kongefamilie, ble stjålet i 1989 av en thailandsk gjestearbeider som jobbet som vaktmester. Kongefamilien svarte med å kaste ut av landet nesten 150 000 thailandske gjestearbeidere, fjerne deres ambassadør i Thailand, og nedtrapping av handelsforbindelsene.

Blant edelstenene som ikke har blitt returnert til Saudi-Arabia, er en blå diamant som veier 10 gram (eller 50 karat).

## Referanser


## Eksterne lenker
*1989 'Blue Diamond Affair' burglar becomes monk
Arkitekturåret 1762

**Arkitekturåret 1762** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1762.

## Hendelser

## Bygninger
* Anglia House, et lite, yeoman (selveiende) bondes bolighus i Prince Edward County, Virginia, blir bygget av William Anglia. Denne "lave" to etasjes panelkledde kolonialstilen har en typisk symmetrisk struktur bortsett fra den usentrerte hoveddøren. Bygningen har stått urørt og lite brukt i over 200 år på den svære farmen. I 1991 ble den slitte, men intakte boligen møysommelig flyttet 42 kilometers til Farmville, Virginia, hvor den er gjenoppbygget i sin opprinnelige stand av Elizabeth Baldwin Taylor og Robert E. Taylor.

## Publiseringer
* James Stuart og Nicholas Revetts *Antiquities of Athens*.

## Fødsler
*7. mars – Gustaf af Sillén, svensk arkitekt (død 1825)
*14. april – Giuseppe Valadier, italiensk arkitekt og arkeolog (død 1839)
* ca. 1758 – James Hoban, irsk arkitekt (død 1831)

## Dødsfall
*Michel Tanevot, fransk arkitekt (født ca. 1685)
Marc Perrodon

**Marc Perrodon** (født 31. august 1878, død 22. februar 1939) var en fransk fekter som deltok i de olympiske leker 1908 i London, 1920 i Antwerpen og 1924 i Paris.

Perrodon vant en olympisk sølvmedaljer i fekting under Sommer-OL 1920 i Antwerpen. Han var med på det franske laget som kom på andreplass i lagkonkurransen i sabel bak Italia.

## OL-medaljer
*  1920  Antwerpen - Sølv i fekting, sabel lag  Frankrike

## Referanser


## Eksterne lenker
*
Ann Richards

**Ann Richards** (født 1. september 1933 i Lakeview i McLennan County i Texas, død 13. september 2006 i Austin i Texas) var en amerikansk politiker og guvernør fra Texas. På 1970-tallet arbeidet Richards ansett for en rekke liberale demokrater som f.eks. Sarah Weddington og Wilhelmina Delco.

## Liv og virke
Richards vokste opp i Waco. Hun fikk nasjonal oppmerksomhet for første gang da hun satt som kasserer for myndighetene i Texas. Richards ble innsatt som den 45. guvernøren i Texas, fra 1991 til 1995, da hun ble beseiret ved gjenvalget i 1994, og ble erstattet av den fremtidige president George W. Bush. Richards var den andre kvinnelige guvernøren i Texas, og den 39. demokratiske guvernøren i denne delstaten.

Hun vant valget om å bli guvernør i Texas i 1990 mot republikanernes nominerte kandidat, mangemillionær og rancheier Clayton Wheat Williams Junior. Etter en brutal kampanje og en lang rekke legendariske tabber av Clayton Williams (særlig en bemerkning om voldtekt) i innspurten før valget, vant Richards valget med knapp margin den 6. november 1990. Hun ble innsatt som guvernør i januar det følgende året. 

Som guvernør reformerte Richards fengselsvesenet i Texas, hun etablere et rusprogram for innsatte fanger, redusere antall voldelige lovbrytere, og økte antallet plasser i fengselet for å håndtere en voksende antall innsatte i fengsel (fra mindre enn 60&nbsp;000 innsatte i 1992 til mer enn 80&nbsp;000 i 1994). Hun støttet forslaget om å redusere salget av semiautomatiske skytevåpen. Hun ble beseiret i 1994 av George W. Bush, da hun fikk 46 prosent av stemmene mot Bush sine 53 prosent. 

Under Richards tid begynte det kjente politikorpset Texas Rangers å ta opp kvinner. Innen det demokratiske parti dannet hun en gruppe som skulle kjempe for at kvinner skulle få flere betrodde verv.

I mars 2006 avslørte Richards at hun hadde blitt diagnostisert med kreft. Hun fikk behandling ved The University of Texas MD Anderson Cancer Center i Houston. Hun døde av kreft 13. september 2006 om natten i sitt hjem i Austin, omgitt av sin familie. 

Richards ble gravlagt på Texas State Cemetery i Austin. Hun hadde  fire barn og åtte barnebarn. Tre minnestunder ble holdt til minne om henne. 

I løpet av sin karriere fikk Ann Richards mange priser og æresbevisninger, inkludert: Baylor Distinguished Alumna, Texas NAACP Presidential Award for fremragende bidrag for sivile rettigheter, National Wildlife Federation Conservation Achievement Award og Texas Women's Hall of Fame honoree for offentlig tjeneste.

## Referanser


## Litteratur
* Ann Richards, Richard U. Levine, M.D., *I'm Not Slowing Down; Winning My Battle With Osteoporosis*, Plume, 2004, .
* Ann Richards, Richard U. Levine, M.D., *I'm Not Slowing Down; Winning My Battle With Osteoporosis*, E.P. Dutton, 2003, .
* Ann Richards, Peter Knobler, *Straight from the Heart: My Life in Politics and Other Places*, Simon & Schuster, New York, 1989, .

## Eksterne lenker
* 
*
Emma Vyssotsky

**Emma Vyssotsky** (født **Emma T.R. Williams** 23. oktober 1894, død i mai 1975) var en amerikansk astronom. Hun var den andre kvinnen som fikk doktorgrad i astronomi ved Radcliffe College. 

Da hun tok doktorgraden i astronomi i 1930, var det med avhandlingen *Spectrophometric Study of Stars.* Hun tilbrakte mye av sin karriere som astronom ved McCormick Observatory som var en del av  University of Virginia, der hennes spesialitet var bevegelsene på stjernehimmelen og kinematikken av Melkeveien. Hun giftet seg med den russisk-fødte astronomen Alexander N. Vyssotsky i 1929. De fikk en sønn sammen, Victor A. Vyssotsky, som ble matematiker og vitenskapsmann. Han utviklet også flere forskjellige videospill.

I årene etter at hun giftet seg med Victor A. Vyssotsky, underviste hun i astronomi ved University of Virginia. I 1949 skrev hun og mannen sammen en bok som senere er blitt betraktet som en klassiker i sitt felt: *An Investigation of Stellar Motion*. 

Emma Vyssotsky ble tildelt Annie J. Cannon Award innen astronomi fra American Astronomical Society i 1946. 

## Referanser
Igor Kurtsjatov

**Igor Vasiljevitsj Kurtsjatov** (russisk: Игорь Васильевич Курчатов; døpt 12. januar 1903, død 7. februar 1960) var en sovjetisk/russisk atomfysiker. 

Under hans ledelse testet Sovjetunionen ut sin første plutonium-baserte kjernefysiske innretning i 1949. Av den grunn er han husket som «The Father of the Soviet Atomic Bomb». Etter å ha studert både fysikk og maritime ingeniørfag. Kurtsjatov var vitenskapelig assistent ved fakultet for fysikk ved Ioffe Fysikalsk-Technical Institute i Baku, Aserbajdsjan og senere jobbet han under dr. Abram Fedorovich Ioffe ved det Fysisk-Tekniske Instituttet for ulike problemstillinger knyttet til radioaktivitet. I 1932 fikk han støtte til sin egen kjernefysiske forskning som sto bak Sovjetunionens første syklotron i 1939. 

Da andre verdenskrig brøt ut mellom det nasjonalsosialistiske Tyskland og Sovjetunionen i 1941, ble Kurtsjatov utnevnt til direktør for den gryende sovjetiske kjernefysiske programmet. Under det økende presset som følge av krigen, inkludert den amerikanske atombombingen av de japanske byene Hiroshima og Nagasaki sto Kurtsjatov og hans kollegaer bak den vellykkede detoneringen av en bombe med plutoniumimplosjon i 1949. 

Blant prosjektene som ble fullført under Kurtsjatovs ledelse var den første syklotron i Moskva (1949), den første atomreaktoren i Europa (1946), den første atomreaktoren for ubåter (1959). I 1943 fikk NKVD tilgang til en kopi av en hemmelig britisk rapport fra en komité om gjennomførbarheten av atomvåpen, noe som førte til at diktator Josef Stalin bestilte påbegynnelsen av et sovjetisk atomprogram (om enn med svært begrensede ressurser i begynnelsen). Kurtsjatov ble utnevnt til direktør for det gryende sovjetiske atomprogrammet senere dette året. Stalin ville ha raske resultater i forskningen og han satte den hensynsløse Lavrenti Beria i direkte kommando av det nye atom-prosjektet. 

Asteroiden 2352 er oppkalt etter Kurtsjakov. 

## Referanser
Martigues

**Martigues** er en kommune i departementet Bouches-du-Rhône i regionen Provence-Alpes-Côte d'Azur nordvest for Marseille i Frankrike.

## Befolkningsutvikling
***Antall innbyggere i kommunen Martigues***

## Referanser


## Eksterne lenker
* 
* Kommunedata INSEE
Arkitekturåret 1839

**Arkitekturåret 1839** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1839.

## Bygninger

## Priser
* Prix de Rome, arkitektur: Hector Lefuel.

## Fødsler
*18. februar – H.B. Storck, dansk arkitekt (død 1922)
*13. september – Ole Falck Ebbell, norsk arkitekt (død 1919)
*12. november – Frank Furness, amerikansk arkitektur (død 1912)

## Dødsfall
*1. februar – Giuseppe Valadier, italiensk arkitekt og arkeolog (født 1762)
*31. august – William Wilkins, engelsk arkitekt, klassisk akademiker og arkeolog (født 1778)
Diamant-typifisering

**Typifisering** av **diamanter** kan gjøres på vitenskapelig vis ved å kategorisere kjemiske urenheter – nivå og type. Diamanter finnes i gruppene: type Ia, type Ib, type IIa, og type IIb. Til å måle urenhetene, kreves infrarød spektroskopi.

Forskjellige typer kan eksistere i en og samme stein; natur-diamanter som innehar både type Ia og Ib, kan påtreffes, og påvisning skjer ved observasjon av måten de absorberer infrarød stråling.

***Type&nbsp;I** diamanter er mest utbredt, og har i hovedsak nitrogen-atomer som urenheter, til dels ved konsentrasjon 0.1%. Disse diamantene absorberer både infrarøde og ultrafiolette stråler, fra 320 nm. Disse har også et fluoriscerende- og et synlig absorpsjons-spekter.
****Type&nbsp;Ia**
*****Type&nbsp;IaA**, der nitrogen-atomene er bundet sammen to og to(par-binding), uten at det endrer fargen på diamanten.
*****Type&nbsp;IaB**, 
****Type&nbsp;Ib**
***Type&nbsp;II** diamanter har ikke urenheter bestående av nitrogen, som kan påvises. Disse diamantene absorberer infrarød stråling fra en forskjellig del av spekteret, enn diamanter av type I. Ultrafiolett stråling fra disse diamantene, er av verdier lavere enn 225&nbsp;nm. Karistika under fluoriscerende lys er annerledes, men har ingen *discernible * synlig absorpsjonsspektrum. Krystallene *as found* pleier å være store og irregulære i formen. Diamanter av type II, ble formet under høyt trykk over lenger tid.
****Type&nbsp;IIb**

*Grønne* diamanter finnes, *not restricted to type*, og fargen er forårsaket av ioniserende stråling.
Len Väljas

**Lennard «Len» Väljas** (født 21. november 1988 i Toronto) er en canadisk langrennsløper av estisk opprinnelse.

Väljas deltok i sprintøvelsen under Ski-VM 2011 i Oslo, hvor han fikk en 15.-plass. På 15 kilometer klassisk kom han på 48.-plass. Han representerte også Canada i stafetten, hvor laget endte på 12.-plass.

### Sammenlagtresultater i verdenscupen i langrenn

## Referanser


## Eksterne lenker
*
Salomon Zeldenrust

**Salomon Zeldenrust** (født 17. februar 1884 i Amsterdam, død 20. juli 1958) var en nederlandsk fekter som deltok i de olympiske leker 1920 i Antwerpen.

Zeldenrust vant en olympisk bronsemedaljer i fekting under Sommer-OL 1920 i Antwerpen. Han var med på det nederlandske laget som kom på tredjeplass i lagkonkurransen i sabel bak Italia og Frankrike.

## OL-medaljer
*  1920  Antwerpen - Bronse i fekting, sabel lag  Nederland

## Eksterne lenker
*
Antonio Pinto Soares

**Antonio Pinto Soares** (født 1780 i Porto, Portugal, død 6. april 1865) var for en kortere periode statsoverhode i Costa Rica fra 11. september til 27. september 1842.

Han ledet de opptøyene som felte Francisco Morazán 11. september 1842, og han fungerte som statsoverhode frem til 27. september dette året, da han fredelig ga fra seg makten til den neste presidenten José María Alfaro. Han giftet seg med María del Rosario Castro Ramírez den 26. april 1813 i San José. I dette ekteskapet fikk han femten barn: José Dolores, Fernando, Mercedes, José Antonio, Baltazar, Petronila, José Antonio Raimundo, Francisca, Liborio, José Concepción, Jesús, Francisco, José, Manuel og Remigio.

I september 1842, da misnøyen med Francisco Morazán hadde nådd toppen og landet var på randen av en krig med Nicaragua, ledet Pinto et folkelig opprør for å styrte ham. Soares ble innsatt som det neste statsoverhode den 11. september 1842. Av Juan Rafael Mora Porras og hans administrasjon ble Soares i 1851 anklaget for å ha konspirert mot regjeringen og han skal ha planlagt statskupp. Dette førte til at en straffesak ble åpnet mot ham og hans sønn Liborio, men denne ble avbrutt kort tid senere. Han døde i San José den 6. april 1865.

## Referanser
Ettkammersystem

Et **ettkammersystem** innebærer at en stat eller en delstats parlament kun består av én lovgivende forsamling, kalt kammer. 

Mange land med ettkammersystemer er små, homogene enhetsstater, som oppfatter et overhus eller andre kammer som unødvendig. Ettkammersystem er vanlig i enhetsstater, mens forbundsstater ofte har tokammersystem. I etterkrigstiden har fire, små enhetsstater (Danmark, Sverige, Island og New Zealand) gått over til ettkammersystem. I samme periode gikk ingen land fra ett til to kammer. Etter kommunismens fall gikk enkelte land over til et tokammersystem, blant annet Polen.. Ettkammersystem begrunnes blant annet med at det er tydelig hvem borgerne har utpekt til lovgiver noe som antas å samsvare best med folkesuverenitetsprinsippet. En ordning med ett kammer gir raskere behandling og det antas at minoritetsinteresser i mindre grad kan blokkere vedtak.  De fleste kommunistiske land har ettkammersystem, men Det øverste sovjet i Sovjetunionen var inndelt i to kamre: Unionssovjetet og Nasjonalitetssovjetet. Danmark har hatt et ettkammersystem siden nedleggelsen av Landstinget i 1953, mens Sverige først fikk et ettkammersystem i 1971. Det norske Stortinget var opprinnelig delt i kammer (odelsting og lagting) og gikk i 2009 over til ett kammer i henhold til grunnlovsendring i 2007.

Det norsk Stortinget før 2009 besto ikke av to helt adskilte «hus» med ulik valgordning (som i Sverige før 1971 eller Storbritannia) fordi representantene ble valgt samtidig og delingen i odelsting og lagting skjedde ved konstitueringen. Per Øisang omtaler dette som to «avdelinger» og en ordning som lignet på tokammersystem. Bjørn Erik Rasch skriver at Odelstinget og Lagtinget normalt ble sammensatt slik at fordelingen på partiene ble den samme og dermed fikk lagtinget liten praktisk betydning. Rasch skriver at den norske ordningen til 2009 bør regnes som et modifisert tokammersystem.

I USA har delstatene tokammerordning etter mønster av den føderale kongressen. Unntaket er Nebraska der delstatsforsamlingen har ett kammer.

## Eksempler

* Stortinget i Norge
* Folketinget i Danmark
* Nasjonalforsamlingen for folkemakten i Cuba
* Den Nasjonale Folkekongress i Folkerepublikken Kina
* Den øverste folkeforsamlingen i Nord-Korea
* Sveriges riksdag (siden 1971)
* Knesset i Israel
* Alltinget på Island

## Se også
* Tokammersystem
## Referanser
Marcel Perrot

**Marcel Perrot** (1879–1969) var en fransk fekter som deltok i de olympiske leker 1920 i Antwerpen.

Perrot vant en olympisk medalje i fekting under Sommer-OL 1920 i Antwerpen. Han var med på det franske laget som kom på andreplass i lagkonkurransen i florett bak Italia. I den individuelle konkurransen i florett ble han nummer elleve.

## OL-medaljer
*  1920  Antwerpen - Sølv i fekting, florett lag  Frankrike

## Referanser


## Eksterne lenker
*
ONUMOZ

**ONUMOZ**, formelt **Opération des Nations Unies au Mozambique** eller **United Nations Operation in Mozambique**, var en fredsbevarende FN-styrke opprettet 16. desember 1992 av FNs sikkerhetsråd ved resolusjon 797 (1992) for å bistå iverksettelsen av fredsavtalen mellom Mosambiks regjering og Resistência Nacional Moçambicana (RENAMO). Operasjonen var i virksomhet fra desember 1992 til desember 1994.

ONUMOZ fikk i oppdrag å bistå med å virkeliggjøre bestemmelsene i fredsavtalen mellom partene i borgerkrigen i Mosambik, herunder overvåke våpenhvilen mellom partene og påse tilbaketrekking av fremmede lands styrker. ONUMOZ hjalp også til med forberedelsene til valg og overvåket avholdelsen av valget i 1994. 

På det meste hadde ONUMOZ en styrke på  soldater og  politiobservatører. I alt 41 land bidro til operasjonen, deriblant Norge.

## Referanser


## Eksterne lenker
* ONUMOZ, United Nations, Department of Peacekeeping Operations
UNOMUR

**UNOMUR**, formelt **United Nations Observer Mission Uganda-Rwanda**, var en fredsbevarende FN-styrke opprettet 22. juni 1993 av FNs sikkerhetsråd ved resolusjon 846 (1993). Operasjonen hadde i oppdrag å overvåke grensen mellom Uganda og Rwanda for å påse at ikke militære forsyninger eller tropper beveget seg over grensen og inn i Rwanda. UNOMUR var basert i Uganda, med hovedkvarter i Kabale, og skulle patruljere en sone på ugandisk side av grensen. Operasjonen klarte ikke å oppfylle sitt mandat og etter folkemordet i Rwanda ble operasjonen avsluttet. Den varte fra juni 1993 til 21. september 1994.

UNOMUR hadde en styrke på 81 militærobservatører støttet av en administrasjon av internasjonale og lokale sivile. UNOMURs første sjef var brigadegeneral Roméo Dallaire fra Canada. Han fikk i oktober 1993 i oppdrag å lede UNAMIR, FNs fredsbevarende styrke for Rwanda.

## Referanser


## Eksterne lenker
* UNOMUR, United Nations, Department of Peacekeeping Operations
Tilbakevendende depressiv lidelse

**Tilbakevendende depressive lidelser** er karakterisert ved en historie med minst to depressive episoder atskilt med minst flere måneder uten signifikant humørforstyrrelse.

## Diagnotisering

### ICD 11
ICD 11 har følgende kriterier for diagnosen *tilbakevenende depressiv lidelse:*

* En historie med minst to depressive episoder, som kan inkludere en aktuell episode, atskilt med flere måneder uten betydelige humørforstyrrelser.
* Det er ingen historie med maniske, blandede eller hypomane episoder, noe som indikerer tilstedeværelsen av en bipolar lidelse.

### ICD 10
ICD 10 har følgende kriterier for diagnosen *tilbakevenende depressiv lidelse:*

* Gjentatte episoder med depresjon som beskrevet for depressiv episode (F32.-), uten noen historie med uavhengige episoder med humørsvingninger og økt energi (mani). Det kan imidlertid være korte episoder med mild stemningsforhøyelse og overaktivitet (hypomani) umiddelbart etter en depressiv episode, noen ganger utløst av antidepressiv behandling. 

## Sub diagnoser

### ICD 11
ICD 11 har følgende sub diagnoser:

* Tilbakevendende depressiv lidelse, nåværende episode mild
* Tilbakevendende depressiv lidelse, nåværende episode moderat, uten psykotiske symptomer
* Tilbakevendende depressiv lidelse, nåværende episode moderat, med psykotiske symptomer
* Tilbakevendende depressiv lidelse, nåværende episode alvorlig, uten psykotiske symptomer
* Tilbakevendende depressiv lidelse, nåværende episode alvorlig, med psykotiske symptomer
* Tilbakevendende depressiv lidelse, nåværende episode, uspesifisert alvorlighetsgrad
* Tilbakevendende depressiv lidelse, for tiden i delvis remisjon
* Tilbakevendende depressiv lidelse, for tiden i full remisjon
* Annen spesifisert tilbakevendende depressiv lidelse
* Tilbakevendende depressiv lidelse, uspesifisert

### ICD 10
ICD 10 har følgende sub diagnoser:

* Tilbakevendende depressiv lidelse, nåværende episode mild
* Tilbakevendende depressiv lidelse, nåværende episode moderat
* Tilbakevendende depressiv lidelse, nåværende episode alvorlig uten psykotiske symptomer
* Tilbakevendende depressiv lidelse, nåværende episode alvorlig med psykotiske symptomer
* Tilbakevendende depressiv lidelse, for tiden i remisjon
* Andre tilbakevendende depressive lidelser
* Tilbakevendende depressiv lidelse, uspesifisert

## Referanser
Robert Sears

**Robert Wilson Sears** (født 30. november 1884 i Portland i Oregon, død 9. januar 1979 i Atlanta) var en amerikansk fekter og modere femkjemper som deltok i de olympiske leker 1920 i Antwerpen.

Sears vant en olympisk bronsemedalje i fekting under Sommer-OL 1920 i Antwerpen. Han var med på det amerikanske laget som kom på tredjeplass i lagkonkurransen i florett bak Italia.

## OL-medaljer
*  1920  Antwerpen - Bronse i fekting, florett lag  USA

## Referanser


## Eksterne lenker
*
La Ciotat

**La Ciotat** er en kommune i departementet Bouches-du-Rhône i regionen Provence-Alpes-Côte d'Azur sør i Frankrike. La Ciotat ligger øst for Marseille, midt mellom Marseille og Toulon. Innbyggerne kalles for *Ciotadens* eller *Ciotadennes*. Byen La Ciotat er opphavesstedet til boule/petanque.

## Befolkningsutvikling
***Antall innbyggere i kommunen La Ciotat***

## Referanser


## Eksterne lenker
* 
* Kommunedata INSEE

* FerieiProvence.no
Mark Lemon

**Mark Lemon** (født 30. november 1809 i London, England, død 23. mai 1870 i Crawley, West Sussex, England) var en britisk humorist og grunnlegger og redaktør for avisene Punch og The Field. 

Hans foreldre giftet seg 26. desember 1808 i St Mary, Marylebone, London. Hans far har døde i 1817, da Lemon bare var 15 år og da ble han sendt for å bo i Boston, Lincolnshire hos hans onkel Thomas Collis som var broren til moren hennes. Mark hadde et naturtalent for journalistikk og teater. Mer enn seksti av hans melodramaer og komedier ble produsert i London, og på samme tid bidro han til et bredt utvalg av magasiner og aviser.

## Referanser
Symbolpolitikk

**Symbolpolitikk** viser i statsvitenskap til hvordan politiske aktører bruker symboler, språk og handlinger for å skape mening, tilhørighet og legitimitet.

## Statsvitenskap
I statsvitenskap er ikke symbolpolitikk et negativt begrep. I faget ser man ofte på hvordan politikere kan bruke symboler for å fremme politiske budskap. Symboler forstås som tilhørighetsskapende og kan vekke engasjement, på andre måter enn det politiske innholdet. Symbolpolitikk kan også handle om rituelle handlinger i politikken, for eksempel trontalen eller grunnloven. Dessuten kan alle politiske uttalelser og handlinger ha symbolske tolkninger. For eksempel kunne hvilke partiledere som hadde sitteplass ved siden av hverandre vise/symbolisere hvem som har mest innflytelse i statsledelsen («kremlologi»). 

## Dagligtale
I dagligtalen brukes ordet også som en betegnelse på politisk virksomhet som ikke resulterer i budsjetter, lover, regelendringer eller vedtak med konkrete virkninger. I politisk debatt brukes begrepet ofte noe nedsettende om politikk som oppfattes som substansløs. I denne betydningen betyr symbolpolitikk retorikk til fortrengsel for realiteter. 

## Litteratur
* Bjørn Erik Rasch (red.), *[http://urn.nb.no/URN:NBN:no-nb_digibok_2009052800035 Symbolpolitikk og parlamentarisk styring]*, 1993
Johann Olearius

**Johann Olearius** (også **Johannes Olearius**; født 17. september 1611 i Halle (Saale), død 14. april 1684 i Weißenfels) var en tysk protestantisk teolog og salmedikter.

## Liv og virke
### Bakgrunn
Johann Olearius ble født som den tredje sønnen til teologiprofessoren Johann Olearius (1546–1623), som hadde virket som superintendent og prest i Halle fra 1581. Moren døde i 1622, og faren ett år senere. Olearius bodde da først hos Andreas Sartorius i Halle, og etter dennes død i Mersburg hos presten og superintendenten Simon Gedike (1549–1631).

### Utdannelse
Etter å ha gått på gymnaset i Halle og Merseburg begynte han 19. oktober 1629 på teologistudiet på universitetet i Wittenberg. 20. mars 1632 fikk han en magistergrad i filosofi. Han gikk gradene videre, og ble adjunkt på det filosofiske fakultetet i 1635. Siden han også hadde jobbet med teologi, fikk han i 1638 et teologisk lisensiat fra det teologiske fakultetet.

### Superintendent, hoffpredikant, teologidoktor
I 1638 år ble Olearius kallet til superintendent i  Querfurt. I 1643 ble Johann Olearius hoffpredikant for August von Sachsen-Weißenfels i Halle. Han ble utnevnt til doktor i teologi 21. november 1643 i Wittenberg. Han ble så overhoffpredikant, kirkeråd i 1657 og i 1664 generalsuperintendent.

### Salmedikter
Johann Olearius ble blant annet kjent for sine tallrike salmer. I 1671 kom førsteopplaget av boken *Geistliche Singe-Kunst* med 1218 salmer, hvorav han selv hadde skrevet en stor del av dem. Et utvide andreopplag med 1340 salmer kom ett år senere. Blant Olearius diktning finner man blant annet:
* *Ach, wie groß ist deine Gnade*
* *Fürwahr der Herr trug selbst*
* *Gelobet sei der Herr*
* *Gott Lob, der Sonntag kommt herbei*
* *Herr Jesu Christ, dein teures Blut*
* *Herr, öffne mir die Herzenstür*
* *Nun kommt das neue Kirchenjahr*
* *Tröstet, tröstet meine Lieben* – 3. strofe tonesatt av Johann Sebastian Bach i BWV 30 *Freue dich, erlöste Schar* 
* *Wunderbarer Gnadenthron*

Han skrev også annet litterært og vitenskapelig arbeid. Teologisk stod han nær Philipp Jacob Spener.

I *[[Norsk Salmebok (1985)|Norsk Salmebok]]* er han representert med en salme.

## Referanser


## Litteratur
* Johann Christoph von Dreyhaupt: *Beschreibung des Saalkreises*. Emanuel Schneider, Halle 1750, S. 683.
* 
* Christian Gottlieb Jöcher: *Allgemeines Gelehrten-Lexicon. Darinne die Gelehrten aller Stände sowohl männ- als auch weiblichen Geschlechts, welche vom Anfange der Welt bis auf die ietzige Zeit gelebt, und sich der gelehrten Welt bekannt gemacht, Nach ihrer Geburt, Leben, merckwürdigen Geschichten, Absterben und Schrifften aus den glaubwürdigensten Scribenten in alphabetischer Ordnung beschrieben werden.* Johann Friedrich Gleditsch, Leipzig 1751, 3. del, Sp. 1052. (GoogleBooks)
* 
* Veronika Albrecht Birkner: *Pfarrerbuch der Kirchenprovinz Sachsen.* Evangelische Verlagsanstalt, Leipzig 2007, ISBN 978-3-374-02138-3, S. 376.
* Roswitha Jacobsen: *Weißenfels als Ort literarischer und künstlerischer Kultur im Barockzeitalter.* Editions Rodopi, 1994, ISBN 90-5183-500-0.

## Eksterne lenker
* Slektstre med kort informasjon 
* Utgivelser om og av ham i Herzog August Bibliothek
Eldreomsorg

**Eldreomsorg** omfatter den delen av helse- og sosialtjenestene som tar hånd om eldre, deriblant sykehjem, hjemmesykepleie og kurator- og besøkstjeneste.

## Norge
Enkelte steder i Norge er det opprettet eldresentrer som tilbyr rimelig middagsmat som eventuelt kan også bringes hjem. Det er hver enkelt kommune som har ansvaret, men private institusjoner medvirker i stor utstrekning. 

Rådet for eldreomsorg ble opprettet 1970, og i 1971 fikk Sosialdepartementet et eget kontor for disse sakene. I 1985 ble Statens eldreråd  opprettet som rådgivende organ som fritt og selvstendig skulle ta opp de eldres levekår og livsvilkår. Som ble erstattet av Statens seniorråd i 2002 for å ta seg av eldres rettigheter.

## Referanser


## Eksterne lenker
* Eldreomsorg - familieomsorg og offentlige tjenester. Eldreomsorg i historisk perspektiv, artikkel hos Norgeshistorie.no
Marignane

**Marignane** er en kommune i departementet Bouches-du-Rhône i regionen Provence-Alpes-Côte d'Azur sør i Frankrike. Kommunen ligger nordvest for Marseille og er den største forstaden til byen.

## Referanser


## Eksterne lenker
* 
* Kommunedata INSEE
Nussbaum

**Nussbaum** er et *tysk* ord som betyr «nøttebusk». Det er også i bruk som etternavn.
* Felix Nussbaum
* Martha Nussbaum
Beskyttet etternavn

Et **beskyttet etternavn** er i Norge alle etternavn som ikke has av flere enn 200 personer. Om en person vil endre navn til et beskyttet etternavn, må hen innhente samtykke fra samtlige som har dette etternavnet. For barn under 18 år gis samtykke av den eller dem som har foreldreansvaret. Unntak fra dette kravet er ved giftermål eller dersom navnet har vært en av foreldrenes, besteforeldrenes, oldeforeldrenes eller tippoldreforeldrenes etternavn eller mellomnavn, med mindre disse ble ervervet ved ekteskap eller samboerskap.

## Referanser
Richard Freitag

**Richard Freitag** (født 1991) er en tidligere tysk skihopper. Hans verdenscupdebut kom i hoppuka 2009/10. Freitag var med på det tyske laget som vant gull i Mixed lagkonkurranse i Ski-VM 2015 i Falun.

## Karriere
Freitag kom på 15.-plass i storbakkerennet i Oslo-VM 2011. Han tok også sølv i junior-VM samme sesong. I hoppuka den sesongen ble han sammenlagt nr 17. Freitag bruker skimerket fluege.de. Han vant sitt første verdenscuprenn i Harrachov i Tsjekkia 11. desember 2011 i samme bakke som faren vant sitt eneste verdenscuprenn.

I hoppuka 2014/15 vant Freitag rennet i Innsbruck. Det var det femtiende hoppukerenn siden forrige tyske seier da Sven Hannawald vant i Oberstdorf i 2002.

Han er sønn av skihopperen Holger Freitag, som deltok i verdenscupen, VM og OL. Hans søster, Selina Freitag, er også skihopper.

Han tok sølv med det tyske laget i lagkonkurransen under Vinter-OL 2018.

Han la opp etter 2021/22-sesongen.

## Verdenscupseire individuelt

## Verdenscupseire lag

## Sammenlagtplasseringer i verdenscupen

## Referanser


## Eksterne lenker
*
Nat Pendleton

**Nathaniel Greene «Nat» Pendleton** (født 9. august 1895, død 12. oktober 1967) var en amerikansk bryter som deltok i de olympiske leker i 1920 i  Antwerpen.

Pendleton vant en olympisk sølvmedalje i bryting under OL 1920 i Antwerpen. Han kom på andreplass i den tyngste vektklassen, tungvekt over 82,5  kg, i fristil. I finalen tapte han til Robert Roth fra Sveits. Det var åtte brytere fra fem nasjoner i denne vektklassen som ble avviklet i perioden 25. til 27. august 1927. 

Han hadde også en karriere som skuespiller i årene 1929 til 1949.

## OL-medaljer
*  1920  Antwerpen -  Sølv i bryting, tungvekt fristil  USA

## Referanser


## Eksterne lenker
* 
*
Holiday (sang)

**«Holiday»** er en sang av det amerikanske punkrock-bandet Green Day. Sangen ble utgitt som singel den 14. mars 2005 (UK), som den tredje singelen fra albumet American Idiot. Til tross for at sangen er forspillet til «Boulevard of Broken Dreams», ble Holiday utgitt som singel etter «Boulevard of Broken Dreams».

## Musikkvideo
Musikkvideoen, som var regissert av Samuel Bayer, har tre hovedfaser. I den første hovedfasen, kjører bandet rundt i en Mercury Monterey 1968 model, mens de fester vilt. Den andre hovedfasen, foregår inne på en bar hvor bandets medlemmer spiller alle gjestene. Billie Joe Armstrong spiller to menn fra California, som havner i slåsskamp med hverandre og Rivers Cuomo fra Weezer. Mike Dirnt spiller bartenderen, en politimann og Sid Vicious fra Sex Pistols. Trè Cool spiller en full prest, en forretningsmann som blir arrestert, og ei prostituert. I den siste hoveddelen ser man Armstrong ytre fram den kontroversielle bro i sangen mens can-can dansere danser i bakgrunnen. Musikkvideoen ender med at bilen med bandet triller inn på en øde vei. Den samme veien hvor musikkvideoen til «Boulevard of Broken Dreams» starter.

## Listeposisjoner

## Coverversjoner
«Holiday» ble for første gang coveret av det irske pop punk-bandet Scuba Dice i 2006, og oppnådde en 8.-plass på den irske singellista som beste plassering samme år. 

Det amerikanske bandet Hayseed Dixie lagde en coverversjon av låta for albumet *A Hot Piece of Grass*.
Epoke (astronomi)

Innenfor astronomien er **epoke** et øyeblikk i tid der himmelkoordinatene eller baneelementene er spesifisert.
For himmelkoordinatene er posisjonen ved andre utregnet ved å se på presesjon og egenbevegelse.
For et baneelement er det nødvendig å ta hensyn til avvik og påvirkninger av andre legemer for å regne ut baneelement for en annen tid.

Epokestandarden som blir brukt nå er J2000.0, som betyr 1. januar 2000 klokka 12.00 jordtid (jordtid blir også kalt terrestrisk tid, TT). Bokstaven **«J»** viser at typen epoke er av juliansk epoke. Den forrige epokestandarden var B1950**.**0, der **«B»** står for besseliansk epoke. Etter 1984 er juliansk epoke vært i bruk, hvor det tidligere var besseliansk. Henry Draper-katalogen bruker for øvrig B1900.0.

Epoke for baneelement er vanligvis gitt i jordtid (TT), i flere format, som for eksempel:

* Gregoriansk dato med 24-timersklokke: 1. jan. 2000, 12:00 TT
* Gregoriansk dato med døgnet i tallbrøk: Jan. 1,5 2000 TT
* Juliansk dag med døgn i tallbrøk: JDT 2451545,0
* NASA og NORADs tolinjeelementsformat med døgn i tallbrøk: 00001,50000000
Shapurji Saklatvala

**Shapurji Saklatvala** (født 28. mars 1874 i Mumbai i India, død 16. januar 1936) var en britisk politiker av indisk avstamming. 

Han var det tredje indiske medlemmet av parlamentet etter Dadabhai Naoroji og Mancherjee Bhownagree. Han var sønn av en kjøpmann og flyttet til England i 1905 da han var 31 år gammel. Saklatvala sluttet seg til Independent Labour Party og var med under grunnleggelsen av Communist Party of Great Britain i 1920. Han deltok på den andre Pan-African Congress som ble avholdt i Paris i 1921. Ved valget i 1922 ble han valgt som kommunistenes kandidat fra valgkretsen Battersea i Wandsworth i London. 

Han var en av de første kommunistene som ble valgt inn til det britiske parlamentet, sammen med Walton Newbold. Saklatvala mistet sitt sete i parlamentet etter valget i 1923. Året etter ble han gjenvalgt, men denne gangen uten noen offisiell støtte fra Labour Party som hadde støttet ham under det forrige valget. Han mistet setet igjen som følge av valget i 1929. Han ble arrestert i 1926 og han ble fengslet for en periode på to måneder. Saklatvala giftet seg med Sarah Elizabeth den 14. august 1907, i Parish Church of St. Thomas i Moorside, Oldham etter en forlovelse på cirka ett år. Hans kone var den tredje datteren og det fjerde barnet i en søskenflokk på tolv barn, hvorav ti av dem var kvinner.

## Referanser


## Eksterne lenker
*
Henry Breckinridge

**Henry Skillman Breckinridge** (født 25. mai 1886 i Chicago, død 2. mai 1960) var en amerikansk fekter som deltok i de olympiske leker 1920 i Antwerpen og 1928 i Amsterdam.

Breckinridge vant en olympisk bronsemedalje i fekting under Sommer-OL 1920 i Antwerpen. Han var med på det amerikanske laget som kom på tredjeplass i lagkonkurransen i florett bak Italia.

## OL-medaljer
*  1920  Antwerpen - Bronse i fekting, florett lag  USA

## Referanser


## Eksterne lenker
*
Daniel Heun

**Daniel Heun** (født 18. oktober 1986 i Fulda) er en tysk langrennsløper. Han er tvillingbror til Alexander Heun, som også er langrennsløper, og er bosatt i Rengersfeld.

## Resultater
;2004
Heun hadde sin internasjonale debut på 10&nbsp;km fellesstart i Abtenau i mars, og endte på 28.-plass. Han deltok i fire renn i *Alpen cup* i desember, og deltok også i det tyske mesterskapet i desember, der han kom på 14.-plass i kvalifiseringen, og gikk ikke videre.

;2005
I 2005 deltok han i sitt første verdenscuprenn, i Reit im Winkl i februar. I mars var det junior-VM i finske Rovaniemi, og Heun deltok i sprint og på 10&nbsp;km fri teknikk. Han endte på 17.-plass i sptint og 78.-plass på 10&nbsp;km. Han deltok i flere Alpen cup-renn, med 22.-plass som beste resultat. I desember var det tysk mesterskap, der han kom på 12.-plass i sitt kvalifiseringsrenn, og gikk ikke videre.

;2006
I februar 2006 var det igjen junior-VM, denne gang i Kranj i Slovenia. Her fikk han sølv på 1&nbsp;km sprint og 8.-plass på 2x10 km fellesstart. I mars deltok han i det tyske mesterskapet, og fikk 36- plass på 10&nbsp;km klassisk og 24.-plass på den påfølgende jaktstarten.

;2007
Beste resultat i Alpen cup dette året ble 25.-plass, som han oppnådde to ganger. Han deltok også i et world cup-renn, og året ble avsluttet med det tyske mesterskapet i desember. Der deltok han i sprint, der han kom på 3.-plass i sitt kvalifiseringsheat, og gikk ikke videre.

;2008
Dette året deltok han i tre world cup-renn, og han forbedret sine resultater i Alpen cup, med en 6.-plass i sprinten i Oberstdorf i januar som beste plassering, og 11.-plass på 10&nbsp;km klassisk i Klosters i januar. Han greide også 3.-plass i et FIS-renn i Oberwiesenthal i desember.

;2009
I Alpen cup greide han to femteplasser; på sprinten i Reit im Winkl i januar og sprinten i Zwiesel i februar. Han deltok i tre world cup-renn, som ga en 38.-plass og en 44.-plass og en 47.-plass. I desember fikk han sin første medalje i det tyske mesterskapet, med bronse på 20&nbsp;km klassisk, fellesstart. På 10&nbsp;km fri stil fikk han en 6.-plass.

Under U23-VM på ski 2009 fikk han bronse på sprinten, bak Ales Razym og Andrey Feller.

;2010
Det ble ingen pallplasseringer dette året, verken i nasjonale eller internasjonale renn. I Alpen cup fikk han en 9.-plass som beste resultat, og i det tyske mesterskapet kom han på 11.-plass på 10&nbsp;km klassisk.

;2011
Under Ski-VM 2011 i Oslo kvalifiserte han seg til kvartfinalen, men kom der sist, og ble slått ut. Han endte med det på 22.-plass.

## Referanser


## Eksterne lenker
*
Charles Joseph Minard

**Charles Joseph Minard** (født 27. mars 1781 i Dijon, død 24. oktober 1870 i  Bordeaux) var en fransk brobyggingsingeniør, som i ettertid har blitt kjent for innovasjon innen informasjonsvisualiering. 

Minard studerte matematikk ved École polytechnique og senere til sivilingeniør ved École nationale des ponts et chaussées. På 1860-tallet skapte Minard flere nye teknikker for grafisk fremstilling av informasjon. Blant annet flytdiagram, og teknikken med å la bredden på diagramlinjer å representere en kvantitativ variabel. 

## Referanser


## Eksterne lenker
* 
* Bakgrunnen for Minards grafikk (engelsk), av Edward Tufte
* The Graphic Works of Charles Joseph Minard, Michael Friendly, York University (Ontario) Department of Mathematics and Statistics
* Minardbiografi, Michael Friendly
Travis Smith

**Travis Smith** (født 29. april 1982 i Bainbridge, Georgia, USA) er den tidligere trommeslageren i  rockebandet Trivium. Han er et av bandets opprinnelige medlemmer og er kjent for sitt raske fotarbeid med pedaler, noe som han har gitt han anerkjennelse i musikkmagasiner som *[[Revolver (magasin)|Revolver]]* og *[[Modern Drummer]]*.

Travis sluttet i Trivium for å tilbringe tid med sin familie. Han rakk likevel å få prisen «Universets Beste Trommeslager» av Metal Hammers Golden God Awards.

## Referanser


## Eksterne lenker
* 
*